A 2008-as Európa-bajnokság selejtezőiben öt győzelemmel, egy döntetlennel és hat vereséggel a B csoport 5. helyén végeztek. Grúziát és Feröert oda-vissza legyőzték. Jelentősebb eredmény az Ukrajna elleni hazai 2–0-s győzelem volt. Olaszország ellen 2006 szeptember 2-án Európa-bajnoki selejtezőn 1–1-es döntetlent értek el Nápolyban, ami azért volt nagy eredmény, mert az olaszoknak ez volt az első tétmérkőzésük a 2006-os labdarúgó-világbajnokság döntője után.